Inwoners verstom oor groen lug oor Suid-DakotaLug oor Suid-Dakota (Foto: @DaleFourTrump/Twitter) Inwoners in Suid-Dakota in die VSA het Dinsdag ŉ seldsame verskynsel beleef toe hulle opmerk die lug is heldergroen net voor ŉ erge storm die suidoostelike deel van die staat getref het. Talle foto’s van die voorval is op sosiale media gedeel en in een video vergelyk een persoon die lug met The Wizard of Oz. ŉ Ander persoon het dit met Stranger Things vergelyk. Fox Weather berig die groen kleur word geskep deur ligstraalbreking binne donderstorms en dui op ŉ storm met groot haelkorrels. ŉ Meteoroloog van die nasionale weerdiens het ook verduidelik dat donderstormwolke ŉ groen kleur kan hê wanneer die rooi lig van die son aan die einde van die dag ŉ interaksie het met die water- of ysinhoud in die storm. Cory Martin het gesê dit is ŉ groot storm met windspoed van meer as 93 km/h. “Dit verg baie waterinhoud in die wolk om dié kleur te veroorsaak. Dit beteken gewoonlik ook dat ŉ beduidende hoeveelheid ys (groot haelkorrels) teenwoordig is.” Volgens die Independent het Dinsdag se storm Suid-Dakota, dele van Nebraska en Iowa getref. Duisende huise het ure lank kragonderbrekings beleef. Die omvang van die skade van die storm is nog nie bekend nie. Pics of the green sky from my family in Sioux Falls have been incredible! Had to dig up this fun green cloud infographic I made back in the day. Hail reports not too large at the moment, but storms are very moisture loaded in this warm, tropical environment. #SDwx #IAwx pic.twitter.com/S39JLSRfEu — Cory Martin (@cory_martin) July 5, 2022 Green Sky’s all of the sudden in South Dakota USA … pic.twitter.com/BxMIolG6mZ — ⚡️hamaryah Ban Yahawadah ???????????????????? (@eddiedevonne) July 5, 2022 Sioux Falls, SD #sdwx pic.twitter.com/uH8hRKbA4G — Nathen Erickson (@TwstdSkyStudios) July 6, 2022 pic.twitter.com/9AmKbYC8MB — J (@Punkey_Power) July 5, 2022 Green skies in South Dakota. What in the world? pic.twitter.com/P6qtMjlOa1 — We The Fringe (@DaleFourTrump) July 6, 2022